બધે થી કંટાળી ગયા હોય, ઘરે ફાઈલોના થપ્પા થઇ ગયા હોય, દરેક પેથીના અસત્યના પ્રયોગો શરીર પર થઇ ગયા હોય, જાતે આયુર્વેદના ડોક્ટર બની દવા લઇ થાક્યા હોય, રોગ ક્રોનિક-જીર્ણ અવસ્થામાં આવી શરીરમાં ઘર કરી ગયો હોય, બાપુઓના આશ્રમો ઘસી નાખ્યા હોય પછી એક આયુર્વેદ કન્સલ્ટન્ટનું પગથીયું ચડવામાં આવે છે. એમાય જો ડોક્ટર એમ કહી દે કે ત્રણથી છ મહિના દવા લેવી પડશે અને એકાદું પંચકર્મ કરાવીશું પછી જ ફેર પડશે તો માર્યા ઠાર. આની તૈયારી ન હોય એટલે છેવટે આયુર્વેદને બદનામ કરીને જ છોડવાનું.